Operațiune de salvare spectaculoasă, în SUA. Cum au reușit pompierii să salveze un șofer care a ieșit cu TIR-ul de pe șosea
Operațiune de salvare spectaculoasă, în Statele Unite. Pompierii americani au intervenit în ajutorul unui bărbat care a ieșit cu TIR-ul de pe șosea, pe un pod.
Din fericire, mastodontul nu a picat cu totul, ci s-a oprit după ce a rupt bariera de protecție. Dar cabina atârna, cu șoferul încă la volan.
A durat aproape 40 de minute pentru a pune la punct un sistem de frânghii care să coboare un pompier.
Salvatorul a reușit să-l scoată pe bărbat din vehicul, fără să pună în pericol echilibrul TIR-ului.
Apoi l-a ridicat pe pod și l-a dus la ambulanță, unde a primit îngrijiri după șocul prin care a trecut.